# Službeni list C 411A/11.

| | ISSN 1977-1088 |
| --- | --- |
| Službeni list
  Europske unije | C 411A |
| | |
| Hrvatsko izdanje | Informacije i objave | Svezak 58.11. prosinca 2015. |

ISSN 1977-1088

Službeni list

Europske unije

C 411A

Hrvatsko izdanje

Informacije i objave

Svezak 58.11. prosinca 2015.

---

| Obavijest br. | Sadržaj | Stranica |
| --- | --- | --- |
| | V.   Objave |
| | ADMINISTRATIVNI POSTUPCI |
| | Europska središnja banka |
| 2015/C 411A/01 | Poziv za iskazivanje interesa za imenovanje vanjskog stručnjaka zamjenikom člana Administrativnog odbora za preispitivanja Europske središnje banke (Frankfurt na Majni, Njemačka) | 1 |

Obavijest br.

Sadržaj

Stranica

V.   Objave

ADMINISTRATIVNI POSTUPCI

Europska središnja banka

2015/C 411A/01

Poziv za iskazivanje interesa za imenovanje vanjskog stručnjaka zamjenikom člana Administrativnog odbora za preispitivanja Europske središnje banke (Frankfurt na Majni, Njemačka)

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska središnja banka

| 11.12.2015 | HR | Službeni list Europske unije | CA 411/1 |
| --- | --- | --- | --- |

11.12.2015

HR

Službeni list Europske unije

CA 411/1

---

Poziv za iskazivanje interesa za imenovanje vanjskog stručnjaka zamjenikom člana Administrativnog odbora za preispitivanja Europske središnje banke (Frankfurt na Majni, Njemačka)

(2015/C 411 A/01)

1.   Uvod

Uredba Vijeća (EU) br. 1024/2013 (1) uspostavlja jedinstveni nadzorni mehanizam (SSM) na temelju članka 127. stavka 6. Ugovora o funkcioniranju Europske unije. SSM čine Europska središnja banka (ESB) i nacionalna nadležna tijela država članica čija je valuta euro, s mogućnošću uspostavljanja bliske suradnje s nadležnim tijelima država članica čija valuta nije euro. ESB je odgovoran za opće funkcioniranje SSM-a.

Sukladno članku 24. stavku 1. Uredbe (EU) br. 1024/2013, ESB je osnovao Administrativni odbor za preispitivanja (‚„Administrativni odbor”) u svrhu provođenja internog administrativnog preispitivanja odluka koje ESB donosi obavljajući ovlasti koje mu dodjeljuje Uredba (EU) br. 1024/2013 na temelju zahtjeva za preispitivanje. Trenutno postoji slobodno mjesto za zamjenika člana Administrativnog odbora.

Stoga ESB organizira ovaj poziv za iskazivanje interesa radi imenovanja zamjenika člana Administrativnog odbora u skladu s člankom 4. Odluke ESB/2014/16 (2).

2.   ESB i Administrativni odbor za preispitivanja

Administrativni odbor sastavni je dio SSM-a. Svaka fizička ili pravna osoba može u slučajevima iz članka 24. stavka 1. Uredbe (EU) br. 1024/2013 zahtijevati preispitivanje odluke ESB-a donesene na temelju te Uredbe, a koja je upućena navedenoj osobi ili koja se izravno i pojedinačno odnosi na tu osobu, osim odluka Upravnog vijeća ESB-a donesenih temeljem članka 24. stavka 7. te Uredbe.

3.   Sastav Administrativnog odbora

U skladu s člankom 24. stavkom 2. Uredbe (EU) br. 1024/2013, Administrativni odbor sastoji se od pet uglednih pojedinaca i dva zamjenika. Administrativni odbor ima dovoljno sredstava i stručnosti da procijeni izvršavanje ovlasti ESB-a temeljem Uredbe (EU) br. 1024/2013. ESB imenuje članove Administrativnog odbora i dva zamjenika na mandat od pet godina, koji se može jednom produljiti, a oni djeluju neovisno i u javnom interesu.

Dva zamjenika će privremeno zamijeniti članove Administrativnog odbora u slučaju njihove privremene nesposobnosti, njihove smrti, ostavke ili razrješenja s dužnosti ili ako, u okviru pojedinog zahtjeva za preispitivanje, postoje opravdani razlozi za ozbiljnu zabrinutost u vezi postojanja sukoba interesa, npr. ako član Administrativnog odbora ima privatni ili osobni interes koji može utjecati, ili se može činiti da utječe, na nepristrano i objektivno obavljanje njegove dužnosti.

Članove Administrativnog odbora i njihove zamjenike predlaže Izvršni odbor, nakon savjetovanja s Nadzornim odborom, a imenuje ih Upravno vijeće ESB-a. Upravno vijeće također je utvrdilo uvjete za imenovanje članova Administrativnog odbora i njihovih zamjenika.

4.   Kvalifikacije i iskustvo članova Administrativnog odbora i njihovih zamjenika

U skladu s člankom 24. stavkom 2. Uredbe (EU) br. 1024/2013, zamjenici članova Administrativnog odbora biraju se na temelju njihova ugleda i dokazanog odgovarajućeg znanja i stručnog iskustva, uključujući iskustvo u nadzoru, na dovoljno visokoj razini u području bankarstva ili drugih financijskih usluga. Sadašnje osoblje ESB-a, jednako kao i sadašnje osoblje nadležnih tijela ili drugih nacionalnih institucija, tijela, ureda i agencija ili sadašnje osoblje institucija, tijela, ureda i agencija Europske unije (EU) koje je uključeno u provođenje zadaća dodijeljenih ESB-u Uredbom (EU) br. 1024/2013, isključeno je iz izbora. Zamjenici članova Administrativnog odbora ne smiju obavljati bilo koje drugo zanimanje u području bankarstva ili financija koje bi ih moglo dovesti u sukob interesa i ograničiti njihovu sposobnost da ispitaju pritužbe. Oni se također trebaju suzdržavati od aktivnosti koje bi mogle dovesti, u očima promatrača koji su treće strane, do postojanja institucionalnog sukoba interesa. To uključuje članstvo u vanjskim savjetodavnim tijelima ili administrativnim tijelima za preispitivanje drugih institucija, tijela, i agencija Unije. Oni moraju biti u mogućnosti u kratkom vremenu ispitati žalbe na odluke ESB-a.

Imenovanje zamjenika provest će se na način da se osigura, u najvećoj mogućoj mjeri, odgovarajuća geografska i spolna ravnoteža u državama članicama.

ESB će provesti usporednu ocjenu zahtjeva. Posebno će se uzeti u obzir sljedeći kriteriji:

(a)   uvjeti za izbor

Kandidati moraju imati sve sljedeće vještine i sposobnosti:

| — | vrlo dobro poznavanje i razumijevanje zakonodavstva EU u području bankarstva i drugih financijskih usluga, |
| --- | --- |

—

vrlo dobro poznavanje i razumijevanje zakonodavstva EU u području bankarstva i drugih financijskih usluga,

| — | vrlo dobro poznavanje i razumijevanje funkcioniranja bankarskog sektora, |
| --- | --- |

—

vrlo dobro poznavanje i razumijevanje funkcioniranja bankarskog sektora,

| — | vrlo dobro poznavanje i razumijevanje nadzornih postupaka i sudske prakse u sklopu žalbenih nadzornih postupaka. |
| --- | --- |

—

vrlo dobro poznavanje i razumijevanje nadzornih postupaka i sudske prakse u sklopu žalbenih nadzornih postupaka.

Pored toga, dodatna je prednost za kandidate ako imaju bilo koje od sljedećih vještina i sposobnosti:

| — | iskustvo u nadzoru u bankarskom sektoru ili iskustvo u pravnim poslovima u vezi s nadzorom, |
| --- | --- |

—

iskustvo u nadzoru u bankarskom sektoru ili iskustvo u pravnim poslovima u vezi s nadzorom,

| — | temeljito razumijevanje institucija EU i postupaka donošenja odluka u EU, kao i drugih europskih i međunarodnih postupaka od važnosti za aktivnosti ESB-a, a posebno SSM-a, |
| --- | --- |

—

temeljito razumijevanje institucija EU i postupaka donošenja odluka u EU, kao i drugih europskih i međunarodnih postupaka od važnosti za aktivnosti ESB-a, a posebno SSM-a,

| — | temeljito razumijevanje zadaća i funkcioniranja ESB-a, a posebno SSM-a, |
| --- | --- |

—

temeljito razumijevanje zadaća i funkcioniranja ESB-a, a posebno SSM-a,

(b)   formalni uvjeti

Kandidati moraju udovoljavati svim sljedećim formalnim uvjetima (koje je potrebno ispuniti do posljednjeg dana za podnošenje zahtjeva). Kandidati moraju:

| — | biti državljani države članice EU i uživati sva građanska prava, |
| --- | --- |

—

biti državljani države članice EU i uživati sva građanska prava,

| — | napredno poznavati engleski jezika i imati dokazanu sposobnost pisanog izražavanja i prezentacijske vještine, |
| --- | --- |

—

napredno poznavati engleski jezika i imati dokazanu sposobnost pisanog izražavanja i prezentacijske vještine,

| — | dobro poznavati barem još jedan službeni jezik EU. |
| --- | --- |

—

dobro poznavati barem još jedan službeni jezik EU.

Pored toga, napredno ili dobro poznavanje drugih službenih jezika EU je prednost.

5.   Naknada

Uspješni kandidat primat će naknadu razmjernu dodijeljenim mu zadaćama.

6.   Imenovanje

Postupak izbora provest će se u skladu s Uredbom (EU) br. 1024/2013 i Pravilima postupanja Administrativnog odbora. Zamjenika člana Administrativnog odbora imenovat će Upravno vijeće ESB-a u osobnom svojstvu i on stoga ne može prenijeti svoje odgovornosti drugom članu ili trećoj osobi.

7.   Pričuvni popis

Odbor za izbor može kandidate koji udovoljavaju uvjetima staviti na pričuvni popis s kojeg kandidati mogu biti imenovani na slična mjesta u budućnosti. U takvim slučajevima kandidati će o tome biti obaviješteni. Pričuvni popis ostaje važeći pet godina nakon imenovanja zamjenika člana Administrativnog odbora za koji je pokrenut poziv za iskaz interesa.

8.   Neovisnost i izjave o obvezama i interesima

Zamjenik člana Administrativnog odbora djelovat će neovisno i u javnom interesu. U tu svrhu, on mora dati javnu izjavu o obvezama i interesima navodeći svaki izravni ili neizravni interes koji bi se mogao smatrati štetnim za njegovu neovisnost ili nepostojanje takvog interesa. On također mora dati izjavu o poštivanju pravila o povjerljivosti.

9.   Izjava o privatnosti

ESB će sve osobne podatke o kandidatima obratiti sukladno Uredbi (EZ) br. 45/2001 Europskog parlamenta i Vijeća (3) i Odluci ESB/2007/1 (4). Ovo se primjenjuje osobito na povjerljivost i sigurnost takvih podataka. Direktor Glavne uprave za pravne poslove ESB-a bit će utvrđen kao nadzornik obrade osobnih podataka u vezi s uključenošću ESB-a u postupak izbora na temelju ovog poziva za iskaz interesa. Svrha obrade podataka jest organizirati izbor i imenovanje zamjenika člana Administrativnog odbora. Svi osobni podaci obrađuju se isključivo za tu svrhu.

Primatelji osobnih podataka kandidata su članovi Odbora za izbor, Izvršnog odbora ESB-a i Nadzornog odbora ESB-a te članovi Upravnog vijeća ESB-a.

ESB može čuvati podatke o uspješnim kandidatima pet godina nakon isteka mandata. Podaci o neuspješnim kandidatima čuvat će se dvije godine nakon dovršetka postupka izbora. U slučaju spora, gore navedena razdoblja čuvanja produžit će se za dvije godine nakon dovršetka svih odgovarajućih postupaka.

Kandidati imaju pravo pristupiti svojim podacima i ažurirati ili ispraviti svoje osobne podatke. Međutim, podaci kojima se dokazuje udovoljavanje formalnim uvjetima i uvjetima za izbor ne mogu biti ažurirani ili ispravljeni nakon isteka roka ovog poziva za iskazivanje interesa kako bi se osigurala usklađenost s načelima jednakog pristupa i nediskriminacije te osigurala pouzdanost, transparentnost i pravičnost postupka izbora za sve kandidate.

Tijekom postupka kandidati imaju pravo pristupiti podacima o svojoj ocjeni. Kako bi se osigurala povjerljivost vijećanja i odlučivanja Odbora za izbor, Izvršnog odbora ESB-a, Nadzornog odbora ESB-a i Upravnog vijeća ESB-a, a radi zaštite prava i sloboda drugih kandidata, pristup kandidata ograničava se na njihove vlastite podneske i dijelove procjene koji se odnose na njih.

Kandidati se uvijek mogu obratiti Europskom nadzorniku za zaštitu podataka.

Nakon imenovanja, ime zamjenika Administrativnog odbora objavit će se na internetskim stranicama ESB-a.

10.   Postupak prijave

Da bi prijave bile valjane moraju biti podnesene u skladu s dolje navedenim postupcima i sadržavati sljedeće:

| — | popunjeni obrazac za prijavu, dostupan na: http://www.ecb.europa.eu |
| --- | --- |

—

popunjeni obrazac za prijavu, dostupan na: http://www.ecb.europa.eu

| — | ažuriran životopis (obrazac European CV (preporučeno) može se preuzeti s iste internetske adrese). |
| --- | --- |

—

ažuriran životopis (obrazac European CV (preporučeno) može se preuzeti s iste internetske adrese).

Prijave moraju biti podnesene najkasnije do 16. prosinca 2015. (datum primitka će se smatrati dokazom). Prijave mogu biti podnesene preporučenom poštom ili privatnom kurirskom službom na sljedeću adresu:

| European Central Bank |
| --- |
| Director General Legal Services |
| 60640 Frankfurt na Majni |
| NJEMAČKA |

European Central Bank

Director General Legal Services

60640 Frankfurt na Majni

NJEMAČKA

Kandidat mora potpisati prijavu.

Prijave podnesene nakon gore navedenog roka za dostavu ili podnesene na drugi način, npr. telefaksom neće se uzeti u obzir. Nejasne i nepotpune prijave neće se razmatrati. Radi omogućavanja postupka izbora, sva komunikacija s kandidatima u vezi ovog poziva za iskazivanje interesa bit će na engleskom jeziku.

Kandidati moraju pisano obavijestiti ESB o svakoj promjeni svog položaja ili adrese bez odgađanja, tako da njihove prijave mogu biti ažurirane.

Svi kandidati koji se prijavljuju na ovaj poziv za iskazivanje interesa bit će obaviješteni o ishodu postupka izbora i imenovanja.

---

(1)  Uredba Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (SL L 287, 29.10.2013., str. 63.).

(2)  Odluka ESB/2014/16 od 14. travnja 2014. o osnivanju Administrativnog odbora za preispitivanja i njegovih operativnih pravila (SL L 175, 14.6.2014., str. 47.).

(3)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).

(4)  Odluka ESB/2007/1 od 17. travnja 2007. o donošenju provedbenih pravila o zaštiti podataka u Europskoj središnjoj banci (SL L 116, 4.5.2007., str. 64.).

---